

VLADA REPUBLIKE HRVATSKE

Zagreb, 28. ožujka 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju prethodne suglasnosti na Statut Hrvatske regulatorne agencije za mrežne djelatnosti |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**

**VLADA REPUBLIKE HRVATSKE**

**PRIJEDLOG**

Na temelju članka 18. stavka 1. Zakona o elektroničkim komunikacijama (Narodne novine, br. 76/22. i 14/24.) i članka 31. stavka 2. Zakona o Vladi Republike Hrvatske (Narodne novine, br. 150/11., 119/14., 93/16., 116/18. i 80/22.) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2024. godine donijela

**ODLUKU**

**o davanju prethodne suglasnosti na Statut**

**Hrvatske regulatorne agencije za mrežne djelatnosti**

**I.**

Daje se prethodna suglasnost na Statut Hrvatske regulatorne agencije za mrežne djelatnosti, u tekstu koji je dostavilo Ministarstvo mora, prometa i infrastrukture, aktom KLASE: 344-01/22-02/7, URBROJA: 530-07-24-27, od 19. ožujka 2024.

**II.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

***PREDSJEDNIK***

***mr.sc. Andrej Plenković***

**OBRAZLOŽENJE**

Hrvatska regulatorna agencija za mrežne djelatnosti (u daljnjem tekstu: HAKOM) dostavila je Ministarstvu mora, prometa i infrastrukture novi tekst Prijedloga statuta Hrvatske regulatorne agencije za mrežne djelatnosti, koji je utvrđen na sjednici Vijeća HAKOM-a održanoj 19. ožujka 2024. godine, radi pribavljanja prethodne suglasnosti koju Vlada Republike Hrvatske daje u skladu s odredbom članka 18. stavka 1. Zakona o elektroničkim komunikacijama (Narodne novine, br. 76/22. i 14/24.). Istim je dopisom HAKOM povukao prethodni Prijedlog statuta, dostavljen 13. listopada 2022. i 7. ožujka 2024.

Statutom HAKOM-a, kao temeljnim općim aktom HAKOM-a, u skladu s člankom 9. stavkom 7. Zakona o elektroničkim komunikacijama, pobliže se uređuju unutarnje ustrojstvo i poslovanje HAKOM-a, opći akti HAKOM-a te druga pitanja od značenja za rad HAKOM-a, kao što su rad i izvješćivanje o radu HAKOM-a, sredstva za obavljanje poslova, javnost rada, odredbe o poslovnoj tajni te način izmjena, dopuna i davanja tumačenja Statuta HAKOM-a.

Novi tekst Prijedloga statuta Hrvatske regulatorne agencije za mrežne djelatnosti usklađen je sa Zakonom o plaćama u državnoj službi i javnim službama (Narodne novine, broj 155/23.), u dijelu kojim se uređuje plaća predsjednika, zamjenika predsjednika i članova Vijeća HAKOM-a.

Slijedom navedenoga, predlaže se Vladi Republike Hrvatske donošenje Odluke o davanju prethodne suglasnosti na Statut Hrvatske regulatorne agencije za mrežne djelatnosti, u tekstu koji je dostavilo Ministarstvo mora, prometa i infrastrukture.